Gandia invertirà 400.000 euros en ajudes a entitats esportives, un 25% més que l'any passat
31 març 2023

## Gandia invertirà 400.000 euros en ajudes a entitats esportives, un 25% més que l'any passat31 març 2023Última actualització: 31 març 2023

![](../gestion/img/6dbfcf73b0e4cc4b174d9b584c74cec49b8a0c90b3d9b6be9b9cb89331341132.jpg)  
  

La regidora d'Esports, **Lydia Morant**, ha comparegut aquest matí en roda de premsa per tal d'anunciar que Gandia invertirà 400.000 euros en ajudes per a les entitats esportives de la ciutat. Aquesta nova inversió suposa un 25% més que l'any passat i inclou una novetat.  
  
"_L'any passat la partida era de 300.000 euros i enguany passem a 400.000. Aquesta xifra intenta promoure l'esport a la ciutat, l'associacionisme i fomentar l'esport de les persones de la nostra societat de totes les edats_", ha expressat la regidora.  
  
Aquestes ajudes ordinàries són per pública concurrència, els clubs ja s'han presentat i dilluns pròxim a la Junta de Govern es determinaran les quantitats específiques de cada entitat esportiva.  
  
La distribució serà la següent:  
\- 200.000 euros seran per a ajudes ordinàries als clubs esportius per la seua activitat del dia a dia i on es valora de forma molt notable l'esport base.  
  
\- 30.000 euros seran per als col·lectius dels col·legis, AMPA o centres educatius que participen en les jornades d'esport escolar que s'organitzen des de l'Ajuntament de Gandia i la Conselleria.  
  
\- 90.000 euros aniran destinats a l'organització d'esdeveniments esportius que sobretot promouen clubs i entitats locals. "_Aquests posicionen la ciutat a l'exterior i repercuteixen positivament perquè són els clubs locals qui les promouen i estan directament implicats en ells_", ha afegit Morant.  
  
L'última partida, com a novetat, serà la incorporació d'una ajuda de 80.000 euros per als clubs d'elit de la ciutat. Amb aquesta inversió s'intenta facilitar que els equips participants en lligues nacionals amb desplaçaments i jornades al llarg de la temporada puguen tindre un finançament extraordinari per a assumir aquestes despeses.  
  
Totes les línies estan ja publicades i els clubs estan ara en període de presentació. "_La idea és que al llarg del mes d'abril els clubs d'elit puguen accedir a aquest finançament per a acollir les seues despeses i tindre un baló d'oxigen. És una notícia positiva que recalca el compromís del govern en el foment de l'esport a la ciutat_", ha conclòs l'edil.

[Twittear](https://twitter.com/share)